Mohamad Sabu

YB Datuk Seri Haji Mohamad bin Sabu atau lebih dikenali sebagai Mat Sabu (lahir 14 Oktober 1954) di Kampung Guar Petai, Tasek Gelugur, Pulau Pinang  merupakan ahli politik Malaysia berketurunan Melayu. Beliau kini berkhidmat sebagai ahli kabinet Perdana Menteri Malaysia ke-10 , YAB Dato' Seri Anwar Ibrahim dengan memengang portfolio sebagai Menteri Pertanian dan Keterjaminan Makanan Malaysia dan Ahli Parlimen . Pada peringkat parti yang diasaskannya iaitu Parti Amanah Negara, beliau memegang jawatan sebagai Presiden parti tersebut.

Beliau sebelum ini pernah berkhidmat sebagai ahli kabinet Perdana Menteri Malaysia ke-7, YAB Tun Dr. Mahathir Mohamad dengan memegang portfolio sebagai Menteri Pertahanan Malaysia.

Semasa penyertaan beliau dalam Parti Islam Se-Malaysia (PAS), jawatan terakhir yang disandang beliau ialah sebagai Timbalan Presiden PAS selama 2 penggal iaitu 2011-2013 dan 2013-2015 di bawah kepimpinan Presiden, Tuan Guru Dato' Seri Abdul Hadi Awang dan Mursyidul Am PAS, Almarhum Tan Sri Tuan Guru Nik Abdul Aziz Nik Mat.

Pendidikan
Mat Sabu bersekolah di Sekolah Kebangsaan Padang Menora, Tasek Gelugor, Seberang Perai, Pulau Pinang. Seterusnya semasa darjah enam  beliau bersekolah di Sekolah Kebangsaan Sungai Duri, Sungai Bakap, Nibong Tebal. Setelah itu Mohamad belajar pula di Sekolah Menengah Simpang Ampat, Bukit Mertajam. Setelah itu beliau menyambung pelajaran jurusan bidang Seni Kulinari di Institut Teknologi MARA (ITM, kini Universiti Teknologi MARA, UiTM).Mat Sabu dari pentas ceramah ke menteri kabinet Meskipun begitu, beliau menyatakan bahawa beliau tidak dapat menghabiskan jurusannya kerana dibuang dari ITM.

Penglibatan politik
 1975 anggota Angkatan Belia Islam Malaysia ABIM
 1981 menyertai Parti Islam Se-Malayia (PAS)
 1982 Pada PRU-6 bertanding di Dun Penanti,Pulau Pinang namun tewas
 1986 Pada PRU-7 bertanding di Parlimen Permatang Pauh, Pulau Pinang namun tewas kepada Anwar Ibrahim
 1990 Pada PRU-8 bertanding di parlimen Nilam Puri, Kelantan dan menang
 1995 Pada PRU-9 bertanding di parlimen Kubang Kerian, Kelantan dan menang
 1999 Pada PRU-10 bertanding di Kuala Kedah, Kedah dan menang
 2008 Pada PRU-12 bertanding di parlimen Kuala Terengganu,Terengganu namun tewas
 2015 Menubuhkan Gerakan Harapan Malaysia namun bertukar nama kepada Parti Amanah Negara dan menjadi presiden parti itu.
 2016 Amanah, PKR dan DAP menubuhkan Pakatan Harapan kemudian PPBM menyertai gabungan itu pada 14 Mac 2017.
 2018 Pada PRU-14 bertanding di Kota Raja,Selangor dan diberikan jawatan eksekutif kerajaan iaitu Menteri Pertahanan Malaysia

Tahun 1975 menyertai ABIM dan 1981 menyertai PAS. Beliau bertanding dalam Pilihan raya umum Malaysia 1982 di Dun Penanti tetapi tewas.Sekali lagi tewas kepada rakan ABIM nya , Datuk Seri Anwar Ibrahim di parlimen Permatang Pauh dalam Pilihan raya umum Malaysia 1986. Apabila berhijrah ke Kelantan, beliau menang dalam Pilihan raya umum Malaysia 1990 di parlimen Nilam Puri. Sekali lagi menang di kerusi parlimen Kubang Kerian dalam Pilihan raya umum Malaysia 1995.

Dalam Pilihan raya umum Malaysia 1999 beliau menang di parlimen Kuala Kedah, Kedah. Tapi tewas lagi di Kuala Terengganu dalam Pilihan raya umum Malaysia 2008 kepada Timbalan Menteri Pelajaran, Datuk Razali Ismail dan nenek Maimun Yusuf (89 tahun) . Razali memperolehi 32,562, dengan majoriti 628 undi.Mohamad Sabu (31,934 undi) dan Maimun (685 undi).

Beliau bersama rakan-rakan Gerakan Harapan Baru menubuhkan Parti Amanah Negara selepas mengambil alih Parti Pekerja-Pekerja Malaysia. Seterusnya Parti Amanah Negara membentuk Pakatan Harapan bersama Parti Tindakan Demokratik (DAP) dan Parti Keadilan Rakyat (PKR).

 Sebagai tahanan ISA 
Mohamad Sabu merupakan salah seorang daripada pemimpin PAS yang telah dua kali ditahan di bawah akta ISA semasa beliau menjadi aktivis Dewan Pemuda PAS Pusat. Penahanan pertama berlaku pada tahun 1984 sehingga 1986 di atas tuduhan terlibat dalam gerakan pelampau. Selepas menghadapi penderaan siasatan selama 60 hari, beliau telah dibuang daerah ke Kuala Pilah, Negeri Sembilan dengan pergerakan terhad selama dua tahun.

Penahanan kali kedua berlaku pada tahun 1987 sehingga tahun 1989. Beliau ditahan bersama ramai anggota pembangkang dari PAS dan DAP di bawah Operasi Lalang.在扣留营跟吉祥父子变朋友！末沙布：我知火箭不种族主义(Zài kòuliú yíng gēn jíxiáng fùzǐ biàn péngyǒu! Mò shā bù: Wǒ zhī huǒjiàn bù zhǒngzú zhǔyì / In the detaining camp become friends with LIM Kit-siang and his son! Mohamad Sabu: I know that the Rockets are not racist), http://www.malaymail.com, 25 October 2017. Semasa dalam tahanan beliau berkenalan dengan YAB Lim Guan Eng kini menjadi Ketua Menteri Pulau Pinang. Bagi Mohamad Sabu ketegangan itu berpunca dari memarakkan api perkauman di antara MCA yang melibatkan Tan Sri Lee Kim Sai dan Pemuda UMNO yang melibatkan Datuk Seri Najib Razak kini adalah bekas Perdana Menteri Malaysia, Tan Sri Muhammad Muhd Taib, Menteri Besar Selangor ketika itu berhubung isu tuntutan Timbalan Perdana Menteri Malaysia yang dimainkan oleh MCA.

BERSIH
Perhimpunan BERSIH yang berlangsung pada 10 November 2007, beliau merupakan Pengerusi Gerakan Mobilisasi dan Demokrasi dan Pengerusi Gabungan Pilihan Raya Adil dan BERSIH.

Pilihanraya umum Malaysia 2008
Pada Pilihan Raya Umum Malaysia 2008 beliau telah kalah kepada calon Barisan Nasional di kerusi Parlimen Kuala Terengganu, Terengganu.

Kontroversi

 Tuduhan khalwat 
Semasa menjadi Ketua Pemuda PAS, beliau ditangkap kerana disyaki berkhalwat dengan isteri orang bernama Normah Abdul Halim di bilik 121, Hotel Perdana, Kota Bharu, Kelantan. Kes ini dibicarakan di Mahkamah Syariah Kota Bharu. Serbuan khalwat tersebut oleh pegawai Jabatan Agama Hal Ehwal Islam Kelantan yang disertai krew TV3. Bagaimanapun, Mat Sabu bebas dari tuduhan itu kerana kekurangan bukti. Selain itu, isteri Mat Sabu juga bernama 'Normah'.Mat Sabu enggan komen perbualan berunsur seks Kes 1994 ini muncul semula dalam Youtube pada 12 September 2011.Mohd. Zahid cabar pimpinan Pas

 Penghinaan para pahlawan negara 

Pada 21 Ogos 2011 semasa satu ceramah di Gelugor, Pulau Pinang, Mohamad Sabu mengeluarkan satu kenyataan kontroversi dengan mengatakan kononnya Muhammad Indera, ketua tentera Parti Komunis Malaya (PKM) semasa Peristiwa Bukit Kepong 1950 yang selayaknya digelar "hero negara" dan bukannya anggota polis yang berjuang sehingga ke titisan darah terakhir untuk mempertahankan balai polis Bukit Kepong, dengan mendakwa kesemua anggota polis semasa serangan tersebut sebagai "pegawai British" manakala askar PKM pula dianggap "hero negara sebenar" memandangkan mereka "menentang British". Ceramah tersebut, yang videonya tersebar luas di laman YouTube, telah mencetuskan kemarahan rakyat di seluruh Malaysia, memandangkan kenyataan tersebut dianggap sabagai satu penghinaan terhadap ahli keluarga 25 orang termasuk kanak-kanak, dan wanita yang terkorban dalam serangan tersebut,Heroes’ graves in disgrace Families upset repairs have been slow in coming to Bukit Kepong cemetery MARHALIM ABAS Wednesday, September 7th, 2011 12:57:00 di samping para pejuang kemerdekaan lain yang tiada kaitan dengan PKM seperti Tunku Abdul Rahman dan Dato' Onn Jaafar.

Walau bagaimanapun, Parti Islam Se-Malaysia (PAS) menafikan segala tuduhan tersebut serta mempertahankan kenyataan dan dakwaan Mohamad Sabu atas alasan sama.

Pada 10 September 2011, Mat Sabu mempertikaikan pula jasa Sarjan Hassan mempertahankan tanah air.Sarjan Hassan pula dipersoal, Oleh AZELI ALI

Pada 20 September 2011, rumahnya disimbah dengan minyak tanah dan dibakar di Seksyen 19, Shah Alam ketika itu didiami oleh anaknya. Isterinya Normah Alwi menjaga ibu bapanya yang dimasukkan ke Hospital Kangar, Perlis. Laporan polis dibuat di Balai Polis Seksyen 15, Shah Alam.Rumah Mat Sabu dikhianat Kosmo

Pada 21 September 2011, Mat Sabu didakwa mengikut Seksyen 500 Kanun Keseksaan di Mahkamah Sesyen Butterworth kerana memburukkan imej polis dan keluarga mereka dalam ceramah di Padang Menora pada 21 Ogos 2011. Peguam Mohamed Hanipa Maiden menyatakan Mat Sabu dibebaskan dengan jaminan RM15,000 sehingga hari perbicaraan. Jika sabit kesalahan, Mohamad boleh dipenjarakan sehingga dua tahun, atau didenda atau kedua-duanya sekali.Mat Sabu mengaku tak bersalah

Hubungan dengan Syiah
Keterangan Mat Sabu berkaitan isu Syiah telah mengaitkan beliau dengan sokongannya terhadap Iran dan proksinya seperti Hezbollah.Mat Sabu: Isu Syiah timbul kerana hubungan Iran-AS Beliau dinasihati agar lebih berhati-hati dalam mengeluarkan kenyataan berkenaan Syiah kerana ia melibatkan akidah umat Islam di Malaysia.

Anak Mat Sabu ditahan polis
Pada 5 Januari 2019, anaknya Ahmad Saiful Islam Mohamad telah ditahan bersama-sama 100 yang lain kerana positif dadah di Kuala Lumpur. Kes tersebut dibawah Seksyen 15 (1)(A) Akta Dadah Berbahaya 1952. https://www.thestar.com.my/news/nation/2019/01/06/mat-sabu-confirms-son-arrested-in-antivice-raid/ Mohamad Sabu sahkan anaknya telah ditahan polis. Dicapai pada 6 Januari 2019 Pada 27 Oktober 2021, Hakim Datuk Collin Lawrence Sequerah mengetepikan sabitan dan hukuman penjara lapan bulan yang dikenakan oleh Mahkamah Majistret terhadap Ahmad Saiful Islam selepas membenarkan rayuannya.

Keluarga
Pada 17 Februari 2011, ibu Mat Sabu, Halijah Mat, (91 tahun) meninggal dunia di Kampung Guar Petai, Tasek Gelugor, Seberang Perai, Pulau Pinang. Ibunya pernah diserang angin ahmar sebanyak tiga kali. Jenazahnya disembahyangkan di Masjid Padang Menora. Adik beradik Mohamad Sabu seramai tujuh orang iaitu beliau sendiri, Fatimah, Abdullah, Zainab, Sofiah, Kasim dan Zaleha.

 Keputusan pilihan raya 
Parlimen
TahunParlimenCalonPartiUndiLawanPartiUndiMajoriti2022Kota RajaMohamad Sabu123,306Mohamed Diah Baharun 49,30873,998Kajendran Doraisamy22,225Fahmi Bazlan Muda2,063Sarah Afiqah 360P. Raveentharan 209Kumar Karananedi163Surendhar Selvaraju 1062018Mohamad Sabu90,697Mohamed Diah Baharun 19,55571,142V. Gunalan17,8742013Mohamad Sabu32,165Othman Abdul32,1652,6382008Mohamad Sabu31,934Razali Ismail32,562628Maimun Yusuf 6852004Mohamad Sabu26,493Hashim Jahaya36,70710,2141999Mohamad Sabu23,548Fauzi Abdul Hamid22,5579911995Mohamad Sabu21,377Mat Zin Awang11,25210,1251990Mohamad Sabu19,596Annuar Musa11,4578,139Kamarudin5261986Mohamad Sabu7,500Anwar Ibrahim17,97910,4791982Mohamad Sabu4,115Abdullah Ahmad Badawi16,75912,644Khoo Siew Hoe3,589

Dewan Undangan Negeri (DUN)
TahunDUNCalonPartiUndiLawanPartiUndiMajoriti2004Mohamad Sabu6,268Fadzil Hanafi9,0952,827

Penghargaan
 30px  :
 60px Seri Mahkota Wilayah (SMW) - Datuk Seri (2023)   Senarai penerima darjah kebesaran

Penulisan



Rujukan

Pautan luar

Laman web rasmi 




Kategori:Ahli politik Malaysia berketurunan Melayu
Kategori:Muslim Malaysia
Kategori:Orang dari Pulau Pinang
Kategori:Bekas anggota Parti Islam Se-Malaysia
Kategori:Pengasas parti politik di Malaysia
Kategori:Presiden Parti Amanah Negara
Kategori:Anggota Parti Amanah Negara
Kategori:Menteri Pertahanan Malaysia
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-14
Kategori:Ahli pembangkang Kerajaan Muhyiddin Yassin
Kategori:Ahli Dewan Rakyat, Parlimen Malaysia ke-15
Kategori:Anggota Angkatan Belia Islam Malaysia
Kategori:Naib Presiden PAS
Kategori:Timbalan Presiden PAS